b'\n_START_ARTICLE_\nLeo\xc5\xa1 Lacina\n_START_SECTION_\nKarriere\n_START_PARAGRAPH_\nLacina deltok ved sv\xc3\xb8mmemesterskapet Eurowaves i 2006, der han fikk s\xc3\xb8lv p\xc3\xa5 50 meter rygg og 50 meter fristil. Ved Eurowaves i 2008 fikk han s\xc3\xb8lv p\xc3\xa5 100 meter fristil og bronse p\xc3\xa5 50 meter rygg. _NEWLINE_Hans f\xc3\xb8rste internasjonale bocciamesterskap var EM i boccia 2009 i Povoa de Varzim i Portugal. Der kom han p\xc3\xa5 19.-plass. Ved VM i boccia 2010 kom han p\xc3\xa5 34.-plass, og ved World Cup i 2011 kom han p\xc3\xa5 23.-plass, samt at han var med p\xc3\xa5 det tsjekkiske laget som fikk bronse i parkonkurransen. Ved utgangen av 2011 var han rangert som nummer 32 i verden i klassen BC4. _NEWLINE_Han deltok ved Paralympiske sommerleker 2012 i London. I parkonkurransen i klassen BC4 fikk Tsjekkia s\xc3\xb8lvmedalje, der han spilte sammen Radek Proch\xc3\xa1zka. Tsjekkia tapte her 3-5 for Brasil i finalen. Individuelt ble han sl\xc3\xa5tt ut i 8.-delsfinalen for Dirceu Pinto, der han tapte 2-4.'